REFERAT FRA ÅRSMØTET TIL NORGES SKIVETERANER
18.11.16 KL 20.00 PÅ SKEIKAMPEN

Elin Naalsund åpnet møtet og ønsket velkommen. Hun hilste fra Marit som må trekke seg fra ledervervet pga alvorlig sykdom. Elin vil overrekke Marit blomster og vin etter årsmøtet.
Elin minnet også forsamlingen på at de som ønsker instruksjon må levere ark/slipp i løpet av kvelden.
Jon Fodstad ble valgt til møteleder og Berit Grosvold til referent.
Sak 1:	Årsmelding 2016
	Møteleder leste årsmeldingen.
	Denne ble enstemmig vedtatt uten kommentarer.
Sak 2: 	Regnskap 01.4 15 – 01.04.16
Kasserer kommenterte regnskapet. Dette var på forhånd sendt ut til alle med e-post. Det var dessuten tilgjengelige kopier på møtet. 
Underskuddet i år ble på 92 322 kr, vår beholdning er kr 359 782 kr. En god del har meldt seg ut, men det er også kommet mange nye medlemmer, så tallet er nå 573. Elin forklarte hvordan det store underskuddet hadde oppstått; regning fra Kondis som hørte til forrige år, flere instruktører på samlinga, økte reiseutgifter, pengeplasseringen vår i Pareto gikk med underskudd i år. 
Jon Fodstad leste revisorrapporten. Alt i orden og ordentlig ført. 
Regnskapet ble enstemmig godkjent.
Sak 3:	Fastsette kontingent
Ingen forslag om å forhøye kontingenten i år.
Sak 4:	Innkomne forslag
	Styret la fram to forslag til endringer:
1. Forslag til navneendring; Masters Langrenn Norge. Etter en del diskusjon ble det vedtatt å endre navnet med 46 stemmer for, 13 mot og en stemme var blank.
2. Endring av vedtekter. Styret har gjennomgått de gamle vedtektene og gjort en del endringer på språk og bl.a. fylkeskontakter. Per Henning Vold foreslår at Jon leser vedtektene i sin helhet, og at disse tas punkt for punkt. Forslag til endringer ble gjort underveis, bl.a. fikk vi rettet opp ordet skiveteraner til masters langrenn. Vedtektene ble til slutt enstemmig vedtatt.
Sak 5.	Valg
	Leder av valgkomiteen Trygve Henriksen la fram flg. innstilling:
	Leder    	Einar Vikingstad	1 år			ny
	Styremedl.	Per Henning Vold	2 år			ny
	Sekr./kass.	Elin Naalsund		ikke på valg
	Styremedl.	Berit Grosvold		2 år			gj.v.
	Styremedl.	Ove Bunde		ikke på valg
	Redaktør/
	styremedl.	Svein Ola Hope	ikke på valg
	Revisor	Jon Fodstad					gj.v.
	Valgkomite:	Berit Høyvik		1 år			gj.v. leder
			Ivar Sveen		1 år			ny
			Trygve Henriksen 	1 år			gj.v.
Innstillingen ble enstemmig vedtatt.
Erik Tronvoll hilste til alle medlemmene fra Ola Kvaale som er syk og ikke kunne være til stede. 
Div. orienteringer
Einar orienterte om reisen til Sveits i 2017. Påmeldingen er utsatt til 29.11.16. Det går også an å bestille bare hotellet.
Det er nå klart for egenpåmelding til MWC. Elin forklarte framgangsmåten. Her skjer både påmelding og betaling; secure.datasport.com. Elin er behjelpelig med påmelding for de som ikke har datamaskin, eller som føler seg usikre.
Svein Ola informerte om opphør av avtale med Kondis. Bladet gis heretter ut i egen regi og i  litt mindre format. Vi bestemmer nå når bladet kommer ut; fortsatt tre ganger i året med fra 16 – 24 sider, alt etter stofftilgang.
[bookmark: _GoBack]Einar holdt et innlegg om rekruttering. Han oppfordret medlemmene til å komme med forslag til nye måter å nå ut til skifolket på, spesielt yngre medlemmer trengs. Det kom opp flere forslag fra salen; bl.a. dele ut flyers på skirenn (vi gjorde dette i vinter/vår), legge ut bladet i sportsbutikker, arrangere samlinger uten trening, skrive om Masters Langrenn i Birkebladet bl.a. Ivar Sveen kom med forslag om tur til skitunnelen i Torsby på høsten.
Tordis Sundt kom med en oppfordring til alle som skal være med i MWC, vi burde få oss like luer. Ved stafetter etc kan det være vanskelig å kjenne folk igjen fordi de har både forskjellige dresser og luer. Flere var enige i dette.
Neste års samling blir på Beitostølen. I og med at dette er stedet for MWC i 2019, er det greit å gjøre seg kjent der oppe. 
Einar Vikingstad takket til slutt Marit Ramsli for den store innsatsen og alt arbeidet hun hadde nedlagt i styret til tross for sykdom deler av perioden. Elin ordner blomster og vin etter samlinga.
Møtet slutt kl 21.50.

Steinberg, 22.11.16
Berit Grosvold 
ref.
